सोशल मीडिया का सबसे पुराना मीडियम याहू मैसेंजर बहुत जल्‍द बंद होने वाला है। दूरसंचार कंपनी वेरीजोन ने 17 जुलाई से याहू मैसेंजर की सेवाओं को बंद करने की घोषणा की है। बता दें याहू मैसेंजर वेब मैसेजिंग ऐप के मामले में सबसे पुराना ऐप है। Yahoo ने एक बयान जारी कर कहा कि याहू मैसेंजर को 17 जुलाई, 2018 से बंद कर दिया जाएगा। तब तक आप सेवा का प्रयोग सामान्य तौर पर कर सकते हैं। 17 जुलाई के बाद आप इस पर चैट करने में सक्षम नहीं होंगे और यह काम करना बंद कर देगी। वर्तमान में याहू मैसेंजर के विकल्प के लिए कोई और उत्पाद उपलब्ध नहीं है।